[{"text_idx": "#000001", "text": "Ayuntamiento de Huarte / Uharteko Udala"}, {"text_idx": "#000004", "text": "Uharteko Erraldoi eta Kilikien Konpartsa"}, {"text_idx": "#000005", "text": "Palacio de Hielo y Balneario"}, {"text_idx": "#000007", "text": "\u00a1Vi\u0301velo! zeuk biz! - informa zaitez! \u00a1Informate!"}, {"text_idx": "#000010", "text": "Duela 15 urte Uharteko emakumeok elkar antolatzeko beharra sentitu genuen,eta era berean gauzak geuretzat egiteko, gure denbora eta espazioa izateko, bai eta gure solasaldiak eta emakume talde baten berezko ekimenak sortzeko ere. Hori dela eta, 1998. urtean sortu zen elkartea."}, {"text_idx": "#000011", "text": "15 urte igaro dira ordutik, baita bazkide eta batzorde ugari ere. Aldaketa anitz gertatu dira Uharten eta emakumeon artean; eta hortxe aritu da elkartea, aldaketa honen ondorioz sortu diren behar guztietan. Emakumeen eta gizonen arteko berdintasunaren konzientzia hartu dugu: etxeko lanak partekatzearen inguruan, adinduen arretan, seme-alaben heziketan, eta jaso izan dugun heziketa patriarkala dela-etagizonen nahiz emakumeen jarrera sexistan ere."}, {"text_idx": "#000012", "text": "Emakumeok antolatzen jarraitu behar dugu, harik eta desberdintasunak apurtu eta gizarte bidezkoagoa eta solidariagoa lortu arte. Mendekotasun emozionala apurtzen irakasten diguten balioak eta jarrerak bultzatzen ditugu, bai eta pertsona guztiok aukera berberak izan ditzagun ere, inor beste inoren jabe izan gabe. Independenteak, seguruak eta berdintasunean hazten diren pertsonak zoriontsuagoak direlakoan gaudelako, Andre Mari Elkarteko emakumeok prozesu honetan parte hartu nahi dugu."}, {"text_idx": "#000013", "text": "\u00b7 Elkarteak bizirik irautea posible egin duten emakumeei."}, {"text_idx": "#000014", "text": "\u00b7 Elkartea sortu zuten eta gerora batu ziren emakumeei, jardueretan parte hartu eta elkartea defendatzen duten horiei, bai eta merezi duela sinesteko beren denbora eta gogoa eskaintzen dutenei ere."}, {"text_idx": "#000015", "text": "\u00b7 Emakumezkoen botoa eta unibertsitateko ateak irekitzea lortu zutenei, sexu askapenaren eta beren eskubideen alde egiten duten mundu osoko emakumeei ere."}]